ధంధూక: రామజన్మభూమి-బాబ్రీమసీదు కేసులో కాంగ్రెస్ నేత కపిల్ సిబ్బల్ సుప్రీంకోర్టులో చేసిన వాదనలపై ప్రధాని నరేంద్ర మోదీ స్పందించారు. 2019 ఎన్నికలతో రామాలయం అంశాన్ని ముడిపెట్టడం ఏమిటని కాంగ్రెస్ను నిలిదేశారు. గుజరాత్లోని ధంధూకలో బుధవారంనాడు జరిగిన ఎన్నికల ర్యాలీలో ప్రధాని మాట్లాడుతూ కాంగ్రెస్పై విమర్శనాస్త్రాలు సంధించారు. 'నిన్న సుప్రీంకోర్టులో కాంగ్రెస్ ఎంపీ కపిల్ సిబ్బల్ బాబ్రీ మసీదుపై వాదనలు వినిపించారు. ఆయనకు మాట్లాడే హక్కు ఉంది. అయితే కేసు విచారణను 2019కి వాయిదా వేయమని ఆయన చెప్పడం సరైనదేనా? రామ మందిరాన్ని ఎన్నికలకు ఎందుకు ముడిపెడుతున్నారు? ఆ ఆలోచన సక్రమమేనా?' అని మోదీ ప్రశ్నించారు. దేశం గురించి కాంగ్రెకు ఏమాత్రం పట్టింపులేదని విమర్శించారు. ఎన్నికల నేపథ్యంలో ఓట్లను ప్రభావితం చేసే అవకాశమున్నందున 2019 లోక్సభ ఎన్నికల అనంతరం ఈ కేసు విచారణ చేపట్టాలని కపిల్ సిబ్బల్ సుప్రీంకోర్టులో మంగళవారం తన వాదనలు వినిపించారు. ఆయన వాదనపై ఆశ్చర్యం వ్యక్తం చేసిన సుప్రీంకోర్టు ధర్మాసనం ఈ కేసును ఎన్నికలతో ముడిపెట్టడం ఏమటని ప్రశ్నించింది. ఆయన వాదనను నిర్ద్వంద్వంగా తోసిపుచ్చింది.  అయోధ్యలో బాబ్రీ మసీదు విధ్వంసం జరిగి బుధవారంనాటికి 25 ఏళ్లు అవుతోంది.
dhandhooka: ramajanmabhoomi-baabreemaseedu kesulo congress netha kapil sibbal supreenkortulo chesina vaadanalapai pradhaani narendra modii spandinchaaru. 2019 ennikalatho ramalayam amsaanni mudipettadam emitani congressnu nilidesaaru. gujaraatloni dhandhookalo budhavaaramnaadu jarigina ennikala rallilo pradhaani maatlaadutuu congrespy vimarsanaastraalu sandhinchaaru. 'ninna supreenkortulo congress empy kapil sibbal babri maseedupai vaadanalu vinipinchaaru. aayanaku matlade hakku undi. ayithe kesu vichaarananu 2019ki vaayidaa veyamani aayana cheppadam sarainadena? raama mandiraanni ennikalaku enduku mudipedutunnaaru? aa aalochana sakramamena?' ani modii prasninchaaru. desham gurinchi kaangreku ematram pattimpuledani vimarsinchaaru. ennikala nepathyamlo otlanu prabhaavitam chese avakaasamunnanduna 2019 loksabha ennikala anantaram ee kesu vichaarana chepattalani kapil sibbal supreenkortulo mangalavaaram tana vaadanalu vinipinchaaru. aayana vaadanapai aascharyam vyaktam chesina supreenkortu dharmasana ee kesunu ennikalatho mudipettadam ematani prasninchindi. aayana vaadananu nirdvandvamgaa tosipuchindi.  ayodhyalo babri maseedu vidhvamsam jarigi budhavaaramnaatiki 25 ellu avutondi.